Mitjançant el Reglament (CE) 528/99, de 10 de març, s'estableixen les mesures destinades a millorar la qualitat de la producció oleícola i el Reglament (CE) 534/99, de la Comissió, d'11 de març, fixa el finançament d'aquestes mesures per al cicle de producció 1999-00.
L'Ordre del Ministeri d'Agricultura, Pesca i Alimentació, de 26 d'abril de 1999, aprova el Programa de millora de la qualitat de la producció de l'oli d'oliva per a la campanya 1999-00, i ha estat desenvolupada per quatre ordres ministerials d'11 de gener de 2000 que estableixen, respectivament, les bases reguladores dels ajuts per a la realització de cursos de formació; per a l'execució dels diagnòstics d'anàlisis de riscos i control de punts crítics (ARCPC); per a l'execució del Pla d'assistència tècnica a les almàsseres, i per a l'execució del Pla de millora de l'eliminació dels residus de la trituració en condicions que no siguin nocives per al medi ambient.
D'acord amb l'esmentada normativa i considerada la necessitat d'establir la regulació per a la tramitació i la concessió d'aquests ajuts comunitaris a Catalunya,
S'aprovin les bases reguladores dels ajuts per a l'execució de part del programa de la millora de la qualitat de la producció d'oli d'oliva per a la campanya 1999-00, les quals es publiquen a l'annex d'aquesta Ordre.
2.1 Es convoquin els ajuts destinats a:
b) Pla d'assistència tècnica a les almàsseres (subprograma III.1).
c) Diagnòstic de la implantació dels sistemes d'anàlisi de riscos i control de punts crítics (ARCPC) en les almàsseres (subprograma III.3).
d) Pla de millora de l'eliminació dels residus (subprograma IV).
2.2 El termini per presentar les sol·licituds finalitza als 15 dies naturals de la publicació d'aquesta Ordre al DOGC.
2.3 El termini màxim per emetre la resolució i notificar-la per escrit al sol·licitant, finalitzarà als 15 dies naturals següents comptats a partir del dia següent al d'acabament del termini de presentació de sol·licituds.
2.4 Els ajuts establerts en aquesta Ordre es financen íntegrament pel FEOGA-Garantia, d'acord amb l'Ordre ministerial de 26 d'abril de 1999, per la qual s'aprova el Programa de millora de la qualitat de la producció de l'oli d'oliva per a la campanya 1999-00.
El règim jurídic aplicable als ajuts que regulen aquestes bases l'integren el Decret 9/1994, de 13 de juliol, pel qual s'aprova el text refós de la Llei de finances públiques de Catalunya (DOGC núm. 1849, de 21.1.1994); l'Ordre d'1 d'octubre de 1997, sobre tramitació, justificació i controls d'ajuts i de subvencions (DOGC núm. 2500, de 21.10.1997); la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, i la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener, així com el que disposin les corresponents lleis de pressupostos de la Generalitat de Catalunya.
2.1 S'estableixen quatre línies d'ajuts per a les actuacions següents:
b) Assistència tècnica a les almàsseres.
c) Diagnòstic per a la implantació de sistema d'anàlisi de riscos i control de punts crítics.
d) Pla de millora de l'eliminació dels residus.
2.2 Les actuacions subvencionables per a cadascuna de les línies d'ajut són les següents:
Seran subvencionables les actuacions següents que es desenvolupin durant la campanya oleícola 1999-00:
Objectiu: formació d'olivicultors en la millora de les condicions fitotècniques dels olivars; en la recol·lecció i el transport de les olives; en l'emmagatzematge, la conservació i la comercialització de l'oli produït, i en els criteris de qualitat de l'oli.
Objectiu: donar a conèixer als almassarers les tècniques de molada, extracció, conservació, emmagatzematge i envasament, comercialització, mercat nacional, comunitari i internacional de l'oli d'oliva.
Informar sobre el concepte de la qualitat total i la implantació de sistemes ARCPC.
Nom del curs: gestió de la producció.
Nom del curs: gestió de la comercialització.
Nom del curs: gestió de la qualitat industrial.
Nom del curs: gestió de la qualitat medioambiental.
Nom del curs: jornades sobre qualitat de l'oli d'oliva.
Objectiu: formar els almassarers en la metodologia de l'avaluació sensorial del COI i selecció de catadors, les noves metodologies d'anàlisi sensorial, determinació d'umbrals, unificar criteris d'actuació.
Nom del curs: selecció i entrenament panell de cata.
Nom del curs: formació de caps de panell.
Nom del curs: jornades de coordinació de panells de cata.
Objectiu: difondre les tècniques d'anàlisis fisicoquímiques que permetin conèixer els atributs de qualitat del producte, les normes de garantia de qualitat en laboratoris.
b) Les actuacions que s'hagin desenvolupat durant la campanya oleícola 1999-00 amb la finalitat de determinar la qualitat de l'oli d'oliva en les diferents fases del procés productiu, diagnosticar la situació del procés productiu de les almàsseres en relació amb la qualitat de l'oli i proposar les oportunes o possibles mesures correctores, d'acord amb l'Ordre ministerial d'11 de gener de 2000.
c) La realització de diagnòstic de l'estat de les almasserers en relació a la gestió d'anàlisi de risc i control de punts crítics i la implantació de sistemes de gestió d'anàlisi de risc i controls de punts crítics durant la campanya 1999-00.
d) Les actuacions que es vagin desenvolupant durant la campanya 1999-00, amb la finalitat de conèixer el volum i composició de residus produïts a l'almàssera i proposar el sistema de gestió de residus per tal que el sector almasserer prengui consciència de la importància d'aquesta gestió a la protecció del medi ambient.
Podran ser beneficiaris d'aquests ajuts les associacions, federacions i organitzacions sense ànim de lucre relacionades amb el sector olivarer-almasserer.
4.1 L'ajut té el caràcter de subvenció directa aplicable a les despeses que preveu l'apartat 2.2 d'aquest annex.
4.2 La quantia màxima dels ajuts per a cada línia seran les següents:
Per a la línia a), les que s'estableixen al punt 2.2.a) d'aquest annex.
Per a la línia b), 800.000 pessetes per almàssera.
Per a la línia c), per la diagnosi 180.000 pessetes per almàssera; per la implantació 400.000 pessetes per almàssera.
Per a la línia d), 250.000 pessetes per almàssera.
—5 Criteris de valoració i d'atribució
5.1 Les subvencions s'atorgaran d'acord amb l'import que preveu l'apartat 4 d'aquest annex, i en el cas que els ajuts sol·licitats superin l'import màxim que estableix la convocatòria, es tindrà en compte l'ordre de presentació de les sol·licituds.
5.2 En el cas de la línia a) s'aplicaran els criteris de valoració següents:
Dotació de mitjans tècnics i humans.
Experiència provada en l'organització, l'execució i la coordinació d'aquest tipus de cursos.
5.3 En el cas de la línia c) tant la diagnosi com la implantació de la gestió d'anàlisi de risc i control de punts crítics es farà seguint la guia d'aplicació normalitzada pel Ministeri de Sanitat i Consum o si aquesta no estigués encara formalitzada, seguint les directrius del Codi alimentari o d'una altra guia reconeguda i acceptada pel sector.
A més, per la implantació de sistemes de gestió (ARCPC) en una almàssera, caldrà haver fet la diagnosi prèvia i tenir l'autorització de l'Administració.
6.1 Les sol·licituds es formalitzaran en l'imprès normalitzat T1 i es presentaran als serveis centrals del Departament d'Agricultura, Ramaderia i Pesca en el termini màxim que es determina a la convocatòria.
Les sol·licituds presentades fora de termini es consideraran desestimades.
6.2 Les sol·licituds de la línia a) de l'article 2.1 s'adreçaran al director general d'Estructures Agràries i les de les línies b), c) i d) del mateix article, al director general de Producció i Indústries Agroalimentàries.
6.3 A les sol·licituds s'adjuntarà la documentació següent:
Documentació acreditativa de la personalitat jurídica del sol·licitant.
Memòria detallada de les actuacions per a les quals se sol·licita l'ajut.
Descripció dels mitjans humans, tècnics i materials propis o contractats per dur a terme l'actuació.
Pressupost detallat de les actuacions.
Certificat acreditatiu d'estar al corrent de les obligacions fiscals, tant estatals com autonòmiques, i de la Seguretat Social quan l'import de la subvenció sol·licitada sigui superior a 1.000.000 de pessetes.
Declaració de no tenir pendent cap deute per cap concepte amb la Generalitat de Catalunya quan la subvenció sigui superior a un milió de pessetes.
Per als cursos de formació, caldrà presentar un certificat de solidesa de l'edifici on s'impartirà el curs.
Sol·licitud de transferència bancària per a pagaments del tresor de la Generalitat de Catalunya a creditors particulars.
6.4 En el cas de les sol·licituds de cursos, la memòria i el pressupost es formalitzaran d'acord amb el model que facilitarà el Servei de Capacitació Agrària.
7.1 El director general d'Estructures Agràries per la línia a) i el director general de Producció i Indústries Agroalimentàries per les línies b), c) i d), resoldran les sol·licituds segons la proposta duta a terme pel Servei de Capacitació Agrària i la Subdirecció General de Comercialització i Indústries Agroalimentàries, respectivament.
A la resolució figurarà, com a mínim, l'import màxim de l'ajut i les condicions generals i particulars que haurà de complir el beneficiari per a cada línia.
En cas de manca de resolució expressa en el termini establert en la convocatòria, la sol·licitud s'entén desestimada.
Contra la resolució denegatòria es pot interposar recurs d'alçada davant el conseller d'Agricultura, Ramaderia i Pesca.
7.2 La resolució de concessió es pot modificar en cas d'alteració de les condicions que van determinar l'atorgament.
7.3 Els beneficiaris estan obligats a facilitar tota la informació que els sigui requerida per la Intervenció General de la Generalitat, la Sindicatura de Comptes o altres òrgans competents d'acord amb el que estableix el Decret 9/1994, de 13 de juliol, pel qual s'aprova el text refós de la Llei de finances públiques de Catalunya.
—8 Requisits de les activitats, justificació i pagament
8.1 El termini per a realitzar les activitats subvencionables finalitza el 30 d'abril de 2000, i es concedeix fins al 15 de maig de 2000 per justificar-les documentalment i econòmicament.
8.2 Per justificar les activitats realitzades, caldrà presentar, mitjançant documents originals, dels quals també s'adjuntarà una còpia, les factures corresponents amb un comprovant de pagament.
Els beneficiaris hauran de portar una comptabilitat analítica de costos referent als ajuts que serà susceptible de comprovació per l'Administració.
8.3 A més, per a cada línia d'ajut, els beneficiaris hauran de presentar un informe que reculli:
Per l'actuació a) cursos de formació:
Memòria descriptiva de l'activitat, d'acord amb el model que lliurarà el Servei de Capacitació Agrària.
La justificació dels honoraris dels professors, coordinadors i auxiliars dels cursos es farà mitjançant el model de minuta d'honoraris que facilitarà el Servei de Capacitació Agrària.
Per l'actuació b), Pla d'assistència tècnica de les almàsseres:
Per cada almàssera s'haurà d'elaborar un informe complert que reculli aspectes generals: descripció del procés d'elaboració, presa de mostres, resultat analític, proposta de mesures correctores.
Una memòria comuna pel conjunt d'almàsseres que hagi assistit cadascun dels beneficiaris.
Per l'actuació c), diagnòstic de la implantació dels sistemes ARCPC en les almàsseres:
Informe per almàssera que reculli les conclusions a les quals s'ha arribat després de la diagnosi.
Informe on es detallin les almàsseres que han intervingut, grau de compliment de l'ARCPC, número d'almàsseres on s'ha aplicat el sistema, les despeses de cada almàssera i l'informe d'incidències trobades en la realització del pla.
Per l'actuació d), Pla de millora de l'eliminació dels residus:
Un informe per almàssera que reculli aspectes generals del procés, el funcionament dels sistemes de gestió de residus implantats, la presa de mostres, el resultat analític.
Una memòria comuna pel conjunt d'almàsseres que hagi assistit cada beneficiari.
En les línies b), c) i d), les memòries hauran d'anar signades per un tècnic competent.
8.4 Es podrà acceptar fins a un 20% de la despesa en concepte d'organització, gestió, dietes i altres conceptes de difícil justificació, excepte per als cursos.
8.5 El pagament de la subvenció el realitzarà l'organisme pagador, amb la certificació prèvia dels serveis competents del Departament d'Agricultura, Ramaderia i Pesca, conforme la despesa que s'ha dut a terme està degudament justificada des del dia 23 de gener de 2000, data d'entrada en vigor de les ordres ministerials d'11 de gener de 2000, corresponents a les línies d'ajut que són objecte d'aquestes bases reguladores.
—9 Divulgació, acreditació i homologació dels cursos de formació que preveu la línia a)
Tant en els instruments de divulgació dels cursos com en els de la seva acreditació, hi figurarà necessàriament el text següent: "Programa de millora de la qualitat de l'oli d'oliva.
Els cursos aprovats per Resolució del director general d'Estructures Agràries entraran en el procés d'homologació que preveu l'Ordre de 25 de gener de 1991, per la qual s'estableix un procediment per a l'homologació de cursos i activitats per a la millora de la qualificació professional agrícola, i es crea el registre corresponent i l'Ordre de 9 de juliol de 1993, de modificació de l'Ordre de 25 de gener de 1991, per la qual s'estableix un procediment per a l'homologació de cursos i activitats per a la millora de la qualificació professional agrícola.
10.1 El Departament d'Agricultura, Ramaderia i Pesca té la facultat d'inspeccionar les instal·lacions de les almàsseres que s'hagin beneficiat d'aquest ajut.
10.2 En cas que es comprovi l'incompliment de les condicions i els compromisos en els quals s'ha atorgat l'ajut, es podrà reclamar el reintegrament de les quantitats percebudes indegudament i l'exigència d'interessos de demora des del moment del pagament de l'ajut.
10.3 Per les actuacions de la línia per als cursos de formació, s'estableixen els mecanismes d'informació, avaluació, seguiment i control següents:
a) Controls in situ que practicaran les escoles i els centres de capacitació agrària del Departament d'Agricultura, Ramaderia i Pesca per tal de comprovar la conformitat de l'execució de les accions amb la proposta d'actuació que va fer el beneficiari.
b) Control diari d'assistència mitjançant full de signatures.
c) Fitxa de registre de cada alumne assistent que facilitarà el Servei de Capacitació Agrària.
d) Fitxa individual d'avaluació del curs de cada alumne assistent que facilitarà el Servei de Capacitació Agrària.
e) Certificació on consti la relació d'alumnes que han assistit com a mínim al 80% de l'activitat programada.
Tots els apartats, excepte l'a), es tramitaran conjuntament amb la documentació necessària per a la justificació i el pagament.
Les línies d'ajut previstes a l'apartat 2.2 d'aquest annex es finançaran íntegrament amb càrrec als fons del FEOGA-Garantia.